Document ID: 32001L0057

Direktiva Komisije 2001/57/ES
z dne 25. julija 2001
o spremembi prilog k direktivam Sveta 86/362/EGS, 86/363/EGS in 90/642/EGS o določanju mejnih vrednosti ostankov pesticidov v in na žitih, v in na živilih živalskega izvora ter v in na nekaterih proizvodih rastlinskega izvora, vključno s sadjem in zelenjavo
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 86/362/EGS z dne 24. julija 1986 o določitvi mejnih vrednosti ostankov pesticidov v in na žitih [1], kakor je bila nazadnje spremenjena z Direktivo Komisije 2001/48/ES [2], in zlasti člena 10 Direktive,
ob upoštevanju Direktive Sveta 86/363/EGS z dne 24. julija 1986 o določanju mejnih vrednosti ostankov pesticidov v in na živilih živalskega izvora [3], kakor je bila nazadnje spremenjena z Direktivo Komisije 2001/39/ES [4], in zlasti člena 10 Direktive,
ob upoštevanju Direktive Sveta 90/642/EGS z dne 27. novembra 1990 o določitvi mejnih vrednosti ostankov pesticidov v in na nekaterih proizvodih rastlinskega izvora, vključno s sadjem in zelenjavo [5], kakor je bila nazadnje spremenjena z Direktivo Komisije 2001/48/ES, in zlasti člena 7 Direktive,
ob upoštevanju Direktive Sveta 91/414/ES, z dne 15. julija 1991 o dajanju fitofarmacevtskih sredstev v promet [6], kakor je bila nazadnje spremenjena z Direktivo Komisije 2001/49/ES [7], in zlasti člena 4(1)(f) Direktive,
ob upoštevanju naslednjega:
(1) Obstoječa aktivna snov, fluroksipir, je bila vključena v Prilogo I k Direktivi 91/414/EGS z Direktivo Komisije 2000/10/ES [8]. Komisija še ni določila nobenih usklajenih mejnih vrednosti ostankov za to aktivno snov. Uskladitev mejnih vrednosti ostankov je zaželena, tako z vidika javnega zdravja, kot tudi s tržnega vidika.
(2) Po vključitvi te aktivne snovi v Prilogo I so države članice v skladu s členom 4 Direktive 91/414/EGS registrirale uporabo številnih fitofarmacevtskih sredstev, ki vsebujejo to snov, in določile začasne mejne vrednosti ostankov v skladu z zahtevami člena 4(1)(f). Te registracije zadevajo tako uporabo herbicida v sadovnjakih kot herbicida po vzniku v nasadih jablan, oljk, v čebuli, žitih, na travnikih in pašnikih. V skladu z zahtevami navedene direktive je bila Komisija uradno obveščena o teh mejnih vrednostih in podatkih, na podlagi katerih so bile določene. Te informacije so bile skupaj s podatki iz drugih virov pregledane in zadostujejo za začasno določitev nekaterih mejnih vrednosti ostankov.
(3) Člen 5 Direktive 86/363/EGS zahteva, da se v Prilogi II k Direktivi 86/363/EGS navedejo začasne mejne vrednosti ostankov za živalske proizvode, ki so bile določene na podlagi člena 4(1)(f) Direktive 91/414/EGS.
(4) Ob vključitvi v Prilogo I Direktive 91/414/EGS je bila opravljena tehnična in znanstvena ocenitev fluroksipira, ki je bila zaključena 30. novembra 1999 v obliki poročila o pregledu Komisije za fluroksipir. V tem poročilu je določeno, da je sprejemljiv dnevni vnos (SDV) fluroksipira 0,8 mg/kg telesne mase dnevno. Vseživljenska izpostavljenost potrošnikov pridelkom iz posevkov, tretiranih z fluroksipirom, je bila ocenjena in ovrednotena v skladu s postopki in praksami, ki se uporabljajo v Skupnosti, ob upoštevanju smernic, ki jih je objavila Svetovna zdravstvena organizacija [9], in izračunano je bilo, da mejne vrednosti ostankov, določene v tej direktivi, ne povzročijo preseganja teh SDV.
(5) Med ocenjevanji in razpravami, ki so potekale pred vključitvijo fluroksipira v Prilogo I k Direktivi 91/414/EGS, niso bili opaženi akutni toksični učinki, ki zahtevajo določitev akutnega referenčnega odmerka.
(6) Za zagotavljanje primernega varstva uporabnikov pred izpostavljenostjo ostankom v ali na proizvodih, katerih uporaba ni bila registrirana, je priporočljivo določiti mejne vrednosti ostankov na spodnji meji analitične določitve za vse proizvode, ki jih urejajo direktive 86/362/EGS, 86/363/EGS in 90/642/EGS. Določanje začasnih mejnih vrednosti ostankov na ravni Skupnosti pa ne preprečuje državam članicam določanja začasnih mejnih vrednosti za uporabo fluroksipira v skladu s členom 4(1)(f) Direktive 91/414/EGS in njeno Prilogo VI.
(7) Obdobje štirih let velja za zadosten čas, v katerem je treba določiti večino drugih uporab fluroksipira. Po preteku tega obdobja postanejo začasne mejne vrednosti dokončne.
(8) Prek Svetovne trgovinske organizacije so potekala posvetovanja s trgovinskimi partnerji Skupnosti o vrednostih, določenih v tej direktivi, in njihove pripombe so bile upoštevane. Točno določene mejne vrednosti ostankov CODEX za fluroksipir ne obstajajo. Možnost določitve mejnih vrednosti ostankov za nekatere kombinacije pesticid/rastlina, razen tukaj naštetih, bo Komisija preučila na podlagi predložitve sprejemljivih podatkov.
(9) Mnenja Znanstvenega odbora za rastline, zlasti nasveti in priporočila glede varstva uporabnikov živil iz pridelave, kjer so posevke tretirali s pesticidi, so bila upoštevana.
(10) Ta direktiva je v skladu z mnenjem Stalnega odbora za zdravstveno varstvo rastlin -
SPREJELA NASLEDNJO DIREKTIVO:
Člen 1
V del A Priloge II k Direktivi 86/362/EGS se dodata naslednji vrstici:
"Ostanek pesticida | Mejna vrednost v mg/kg |
Fluroksipir, vključno z njegovimi estri, izraženimi kot fluroksipir | 0,1Ječmen, oves, rž, tritikale in pšenica |
0,05 Druga žita |
Člen 2
Delu B Priloge II k Direktivi 86/363/EGS se doda naslednja vrstica:
"Ostanki pesticidov | Mejna vrednost (mg/kg) |
Mesa, vključno z mačobo, pripravljenim mesom, drobovjem in živalskimi maščobami, kakor našteto v Prilogi I znotraj oznak kombinirane nomenklature 0201, 0202, 0203, 0204, 02050000, 0206, 0207, ex0208, 020900, 0210, 160100 in 1602 | Za mleko in mlečne izdelke, naštete v Prilogi I znotraj oznak kombinirane nomenklature 0401, 0402, 040500 in 0406 | Svežih jajc z lupino, za jajca perutnine in jajčne rumenjake, naštete v Prilogi I, znotraj oznak kombinirane nomenklature 040700 in 0408 |
Fluroksipir | 0,5 ex0206 Ledvica | 0,05 | 0,05 |
0,05Drugi proizvodi | | |
Člen 3
Prilogi II k Direktivi 90/642/EGS se doda stolpec z naslovom "Fluroksipir, vključno z njegovimi estri, izraženimi kot fluroksipir", določen v Prilogi k tej direktivi.
Člen 4
Ta direktiva začne veljati dvajseti dan po objavi v Uradnem listu Evropskih skupnosti.
Države članice sprejmejo zakone in druge predpise, potrebne za uskladitev s to direktivo, najpozneje do 28. februarja 2002. O tem takoj obvestijo Komisijo.
Te predpise uporabljajo od 1. marca 2002.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 5
Ta direktiva je naslovljena na države članice.
V Bruslju, 25. julija 2001

Labels: 20
17
6